laion/Wikipedia-Exotic huggingface dataset:
מריה אנג'ליק

מריה אנג'ליק פרז (בספרדית: Mariah Angelique Pérez; נולדה ב-7 באוגוסט 1999) היא זמרת-יוצרת אמריקאית, שזכתה להצלחה בינלאומית בשנת 2021, כאשר הוציאה ביחד עם הזמרת-יוצרת הקולומביאנית קרול ג'י, את הלהיט "El Makinon", שצבר למעלה מ-225 מיליון השמעות בספוטיפיי. את מיני-אלבום הבכורה שלה, Normal, הוציאה אנג'ליק בשנת 2020. אנג'ליק נולדה ב-7 באוגוסט 1999 כמריה אנג'ליק פרז במיאמי, פלורידה לאב קובני ואם פורטוריקנית. היא נקראה על שם הזמרת-יוצרת האמריקאית מריה קארי והזמרת האמריקאית אליה. שפתה הראשונה הייתה ספרדית, אך היא למדה במהירות אנגלית כאשר נרשמה לבית הספר בניו ג'רזי. מריה אנג'ליק החלה לכתוב מוזיקה בגיל 16, וברחה מביתה כדי לפתח את קריירת המוזיקה שלה. היא חברה למפיק המוזיקלי נילי, העוסק בעיקר בהוצאת מוזיקת רגאטון, והחלה למנף את הקריירה שלה. בהמשך, חתמה על חוזה הקלטות עם חברת התקליטים יוניברסל מיוזיק גרופ. היא הוציאה את הסינגל הראשון שלה, "Blah", ב-28 ביוני 2018. בהמשך, הוציאה את השיר המצליח "Billete". ב־31 ביולי 2020, אנג'ליק הוציאה את המיני-אלבום הראשון שלה, Normal. היא השתתפה באלבום KG0516 של קרול ג'י בשנת 2021, וביצעה את "El Makinon". 2020: Normal מדיה וקבצים בנושא מריה אנג'ליק בוויקישיתוף אתר האינטרנט הרשמי של מריה אנג'ליק (באנגלית) מריה אנג'ליק, ברשת החברתית פייסבוק מריה אנג'ליק, ברשת החברתית אקס (טוויטר) מריה אנג'ליק, ברשת החברתית אינסטגרם מריה אנג'ליק, ברשת החברתית טיקטוק מריה אנג'ליק, סרטונים בערוץ היוטיוב מריה אנג'ליק, במסד הנתונים הקולנועיים IMDb (באנגלית) מריה אנג'ליק, באתר אפל מיוזיק (באנגלית) מריה אנג'ליק, באתר ספוטיפיי מריה אנג'ליק, באתר סאונדקלאוד (באנגלית) מריה אנג'ליק, באתר Last.fm (באנגלית) מריה אנג'ליק, באתר AllMusic (באנגלית) מריה אנג'ליק, באתר MusicBrainz (באנגלית) מריה אנג'ליק, באתר דיזר מריה אנג'ליק, באתר Discogs (באנגלית) מריה אנג'ליק, באתר Genius מריה אנג'ליק, באתר טיידל (באנגלית) EL MAKINON, נבדק ב-2021-09-08 Normal, נבדק ב-2021-09-08 Dominicana, Biografía de Mariah, Chequeador.com, ‏2019-09-20 (בספרדית) Maria G. Valdez, Mariah Is Ready to Establish "el Nuevo Orden" in the Urbano Scene, POPSUGAR Latina, ‏2019-08-12 (באנגלית אמריקאית) Mustique, mustique.com.ar (בספרדית) Marie Monti, Mariah Angeliq & J Alvarez – Billete, נבדק ב-2021-09-08 MARIAH ANGELIQ ESTRENA SU NUEVO Y PRIMER EP, latino 4u, ‏2020-07-31 (בספרדית) Karol G & Mariah Angeliq Break the Rules in 'El Makinon' Lyric Translation, Billboard (באנגלית) "Lista completa de ganadores de los Premio Lo Nuestro 2020". Univision. "Lista completa de ganadores de Premios Juventud 2020: Bad Bunny, J Balvin, Karol G, Anuel y más". Univision.
פרייד

האם התכוונתם ל... אישים: ג'יימס פרייד – אמן בריטי מאיר יעקב פרייד – מו"ל ופעיל ציוני מייבל פרייד – אמנית בריטית אחר: פּרַייד – כינוי למצעד הגאווה פריד
איזוצ'וקוו אנתוני

איזוצ'וקוו ג'וד אנתוני (באנגלית: Izuchukwu Jude Anthony; נולד ב-3 בנובמבר 1997 במדינת אביה שבניגריה) הוא כדורגלן ניגרי המשחק בעמדת הבלם בקבוצת בננטונג ז`יון מליגת העל הסינית. אנתוני גדל באקדמיית GBS הניגרית. ב-30 בינואר 2016 חתם על חוזה לשלוש עונות בהוגסונד מליגת העל הנורווגית. ב-13 במרץ 2016 ערך את הופעת הבכורה שלו במועדון, בניצחון 0–1 על סרפסבורג 08 במסגרת המחזור הראשון בליגה לעונת 2016. בעונתו הראשונה במועדון ערך 15 הופעות ליגה, ובעונת 2017 ערך הופעת ליגה אחת בלבד במדי המועדון. בעונת 2018 הושאל אנתוני לירב מהליגה הנורווגית השנייה. הוא ערך שש הופעות ליגה במדי המועדון בתקופת ההשאלה, בהן הבקיע שער אחד. לקראת עונת 2019 הושאל אנתוני לנסט-סוטרה, גם היא מהליגה הנורווגית השנייה. הוא שיחק במועדון במשך עונה אחת, בה ערך 26 הופעות ליגה והבקיע שער אחד. בחודש ינואר 2020 חתם אנתוני בספרטק טרנבה מליגת העל הסלובקית. ב-16 בפברואר הוא ערך את הופעת הבכורה שלו במועדון, בתיקו 0-0 נגד סלובן ברטיסלאבה במסגרת המחזור ה-19 לעונת 2019/2020. בעונתו הראשונה במועדון ערך אנתוני 11 הופעות ליגה, ובעונתו השנייה הוסיף 18 הופעות ליגה. בתחילת עונת 2021/2022 ערך אנתוני שלוש הופעות ליגה נוספות במדי המועדון. ב-8 בספטמבר 2021 חתם אנתוני על חוזה לשלוש עונות בהפועל חיפה מליגת העל. ביוני 2022 הוחלט לא לחדש את החוזה. אנתוני היה חלק מסגל נבחרת ניגריה עד גיל 23 בטורניר גביע אפריקה לאומות עד גיל 23 בשנת 2019, וערך שלוש הופעות בטורניר. איזוצ'וקוו אנתוני, באתר Transfermarkt איזוצ'וקוו אנתוני, באתר Soccerway איזוצ'וקוו אנתוני, באתר FootballDatabase.eu Izuchukwu klar for FKH באתר הרשמי של הוגסונד, 30 בינואר 2016 (בנורווגית) הדר יעקבי, ‏חיזוק להגנה: הפועל חיפה החתימה בלם ניגרי, באתר ערוץ הספורט, 8 בספטמבר 2021 https://www.israelhayom.co.il/sport/israeli-soccer/article/11381217 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איזוצ'וקוו אנתוני".
לאון צוקרניק

לאון צוקרניק (נולד ב-7 בנובמבר 1973) הוא איש עסקים צ'כי ממוצא רוסי. צוקרניק הוא הבעלים ויושב ראש הדירקטוריון של הקינגס ריזורט שברוזבדוב, צ'כיה. ב-1991 עבר צוקרניק לטורונטו שבקנדה ועבד בחנות ענתיקות. ב-1993 עזב את קנדה ופתח עסק ענתיקות עצמאי בפראג שבצ'כיה, ובהמשך פתח סניפים נוספים בוושינגטון די. סי. וניו יורק. ב-1999 הקים יחד עם שותפים את רשת הענתיקות Antik. ב-2002 רכש צוקרניק שטח אדמה ברוזבדוב שבגבול צ'כיה-גרמניה, וב-26 ביוני 2003 פתח שם את הקינגס ריזורט. החל מ-2017 מתקיימת בקזינו סדרת אליפות העולם בפוקר שבאירופה. בשנת 2011 הקים קזינו בפראג, וב-2014 במריאנסקה לאזנייה. ב-2019 רכש את קזינו אטריום שבמלון הילטון בפראג ואת רישיון הפעלת טורניר ה-EPT. ב-2014 זכה צוקרניק ב"איש השנה בתעשייה" בפרסי ה-European Poker Awards. צוקרניק מרבה לשחק במשחקי וטורנירי פוקר בעלי עלויות כניסה גבוהות. ב-2016 זכה בטורניר ה-Super High Roller ב-EPT פראג, וב-2017 סיים במקום הרביעי בטורניר בסדרת ה-Super High Roller Bowl ב-Aria שבלאס וגאס. נכון לספטמבר 2021, צקורניק זכה ב-4.9 מיליון דולר בטורנירי פוקר, והוא במקום השלישי ברשימת הזוכים בצ'כיה. מדיה וקבצים בנושא לאון צוקרניק בוויקישיתוף לאון צוקרניק, באתר The Hendon Mob לאון צוקרניק, באתר Global Poker Index דף הרישום של הקינגס קזינו, באתר משרד המשפטים הצ'כי (בצ'כית) King’s Casino Owner Tsoukernik Buys EPT Prague Venue, ‏5 בדצמבר 2019 (באנגלית) זוכי שנת 2014 באתר GlobalPokerIndex Leon Tsoukernik Wins 2016 EPT Prague €50,000 Super High Roller, באתר CardPlayer, ‏14 בדצמבר 2016 (באנגלית) Leon Tsoukernik Eliminated in 4th Place ($1,800,000), באתר PokerNews,‏ 31 במאי 2017 (באנגלית)
מיקלוש באלה

מיקלוש באלה (במקור עד 1902 מור אפשטיין, בהונגרית: Balla Miklós; אבאדסלוק, 25 ביולי 1874 – בודפשט, 3 בנובמבר 1912) היה סופר, משורר, עיתונאי, עורך עיתון יהודי-הונגרי, אביה של השחקנית ז'וז'י באלה. מיקלוש באלה נולד במשפחה יהודית כבנם של איגנץ אפשטיין, סוחר בעלי חיים, ושל ברתה וייסברון. הוא הגיע לבודפשט בגיל עשרים, שם פורסמו כמה משיריו. אגודת קישפלודי העניקה לו את פרס בויובסקי על הסיפור הקצר הפיוטי שלו "רוטאצ'קה" (Rútacska). בשנת 1907 העניקה לו האקדמיה ההונגרית למדעים על שירו "במעבר המלך" (Királyhágón) את "פרס פרקש-רשקו". שיריו מתאפיינים בתחושה צורנית חזקה, הונגריות נעימה וישירות כנה. מותו נגרם ככל הנראה מגידול בראשו. באלה הובא למנוחות בבית הקברות היהודי ברחוב קוזמה בבודפשט. אשתו הייתה אדל מאלר (1886–1935), שאותה נשא לאישה ב-5 ביולי 1906 בבודפשט. שירים (1899) פואמות (1901) עץ האיסור (1906) הגנב ושירים אחרים (1910) עדי התקופה הגדולה (דרמט, 1910) לקסיקון יהודי הונגרי. 1929. עורך פטר אויווארי. מיקלוש באלה Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I–IV. kötet. Budapest: Az Országos Színészegyesület és Nyugdíjintézete. 1929–1931. I. köt. 104. old. (לקסיקון תיאטרון הבמה ההונגרי: אנציקלופדיה לדרמה וספרות דרמה הונגרית. עורך אלאדר שופפלין. בודפשט: התאחדות השחקנים הלאומית ומכון הפנסיה. 1929–1931. כרך א'. עמוד 104. פול גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונאים ההונגרים. 1939–1944. הלקסיקון הגדול של גוטנברג . כל מאגרי הידע I - X. לקסיקון ספרותי הונגרי Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918. Tolnai világlexikona I - VIII (לקסיקון טולנאי) Új magyar irodalmi lexikon I–III. Főszerk. Péter László. Budapest: Akadémiai. 1994. ISBN 963-05-6804-7 לקסיקון ספרותי הונגרי. עורך פרנץ ואני. 1926 מדיה וקבצים בנושא מיקלוש באלה בוויקישיתוף Az engedélyt tartalmazó BM rendelet száma/évszáma: 91214/1902. Forrás: MNL-OL 30789. mikrofilm 1373. kép 3. karton. Névváltoztatási kimutatások 1902. év 7. oldal 22. sor Halálesete bejegyezve a Bp. II. ker. állami halotti akv. 2291/1912. folyószáma alatt. Balla Miklós. Magyar Életrajzi Index. Petőfi Irodalmi Múzeum. Balla Miklós a Farkas-Raskó pályadíj nyertese (1907. március 24.) Ország-Világ, 28. évfolyam, 12. szám "Házasságkötési bejegyzése a Budapest VIII. kerületi polgári házassági akv. 735/1906. folyószáma alatt".
איבנדרו בורז'ס סאנצ'ס

איבנדרו בורז'ס סאנצ'ס (בלוקסמבורגית: Yvandro Borges Sanches; נולד ב-24 במאי 2004 בלוקסמבורג שבלוקסמבורג) הוא כדורגלן לוקסמבורגי המשחק בעמדת הקשר ההתקפי בניימכן מליגת העל ההולנדית בהשאלה מקבוצת בורוסיה מנשנגלדבך מהבונדסליגה ובנבחרת לוקסמבורג. סאנצ'ס גדל במחלקת הנוער של ראסינג אף. סי. יוניון לוקסמבורג, ובשנת 2020 הגיע למחלקת הנוער של בורוסיה מנשנגלדבך מהבונדסליגה. ב-4 בספטמבר 2021 ערך סאנצ'ס את הופעת הבכורה שלו בנבחרת לוקסמבורג, כשנכנס כמחליף בדקות האחרונות בהפסד 1–4 לנבחרת סרביה במסגרת מוקדמות מונדיאל 2022. ב-7 בספטמבר, בהופעתו השנייה במדי הנבחרת, הבקיע את שער הבכורה שלו, בתיקו 1-1 נגד נבחרת קטר במשחק ידידות. איבנדרו בורז'ס סאנצ'ס, באתר Transfermarkt איבנדרו בורז'ס סאנצ'ס, באתר Soccerway איבנדרו בורז'ס סאנצ'ס, באתר WorldFootball.net איבנדרו בורז'ס סאנצ'ס, באתר National Football Teams איבנדרו בורז'ס סאנצ'ס, באתר FootballDatabase.eu
כלא רנסאנס

כלא רנסאנס היה מתקן כליאה לעובדים זרים ומסתננים מאפריקה בישראל, שהוקם במבנה מלון רנסאנס שבנצרת. הכלא הופעל על ידי שירות בתי הסוהר. מפקדת הכלא הייתה גלעדה הלמן. מלון רנסאנס נפתח בדצמבר 1999. הוא הכיל כ-250 חדרים, המלון פעל עד פרוץ מהומות אוקטובר והאינתיפאדה השנייה אשר הבריחו את המבקרים היהודים מהמלון והעיר. ביולי 2002 החליטו בעלי המלון על הפסקת התקשרות המלון עם רשת מריוט, לאחר שתפוסתו ירדה בחדות, ולא הצדיקה עוד התקשרות עם מותג בינלאומי. בעקבות התגברות הצורך במתקני כליאה נוספים לעובדים זרים ששוהים בישראל שלא כחוק, הוחלט להקים שלושה מתקני כליאה, "רנסאנס" בנצרת, "צוחר" בדרום ישראל ו"מיכל" בחדרה. בנוסף לכך, בית הסוהר מעשיהו קלט כ-140 עובדים זרים, בנוסף ל-260 שכבר היו כלואים במקום. בפברואר 2003 הוחלט להסב את המלון למתקן כליאה לעובדים זרים ששהו במתקן עד לגירושם מישראל. העובדים הזרים ששהו במתקן הרסו חלקים רבים ממנו, ועלות השיפוצים של המבנה, שנעשו לאחר שהוחלט להחזיר אותו לייעודו המקורי - בית מלון היו למעלה ממיליון וחצי שקלים. השב"ס השתמש בארבע קומות של המלון, הקומות השנייה, השלישית והשביעית הכילו תאי מעצר לכ-500 אנשים, הקומה הרביעית שימשה את הסגל של בית הכלא, שכלל כ-100 אנשים (רק שליש מהם היו אנשי שב"ס, ה-200 האחרים היו אנשי אבטחה אזרחיים). בדצמבר 2004 הוחלט לסגור את המתקן. מתקן חולות בית הסוהר סהרונים אביבה קרול, ‏נפתח מלון רנסנס בנצרת בהשקעה של 30 מיליון דולר, באתר גלובס, 27 בדצמבר 1999 מריוט העולמית ניתקה התקשרותה עם המלון בנצרת, באתר הארץ, 11 ביולי 2002 יפה רזיאל, רנסנס בנצרת, באתר ynet, 22 בנובמבר 2006 מאת יוסף אלגזי, כלא "רנסנס", לשעבר מלון 5 כוכבים, היום פחות מ-5 מטר רבוע לנפש, באתר הארץ, 25 ביוני 2003 נסגר בית המעצר לעובדים זרים "רנסנס" בנצרת, באתר ynet, 30 בדצמבר 2004
ז'אן-פייר אדמס

ז'אן-פייר אדמס (בצרפתית: Jean-Pierre Adams;‏ 10 במרץ 1948 – 6 בספטמבר 2021) היה כדורגלן צרפתי ששיחק בעמדת הבלם בנבחרת צרפת ובמספר קבוצות בצרפת. אדמס החל את הקריירה שלו באנטן BFN בשנת 1967 כחלוץ. בשנת 1970 חתם על חוזה נים, ונשאר בליגת העל הצרפתית במשך תשע עונות, בהן שיחק גם בניס ובפריז סן-ז'רמן. בעונת 1971/1972, אדמס כבש ארבעה שערים ב-38 הופעות ליגה ועזר לנים לסיים במקום השני בליגה, המקום הטוב ביותר בהיסטוריה של המועדון. בעונת 1973/1974 הבקיע תשעה שערים במדי ניס, ועזר לה לסיים את העונה במקום החמישי בליגה. לאחר עונה אחת במילוז מהליגה הצרפתית השנייה ותקופה כמאמן-שחקן בקבוצה החובבנית שאלון, פרש אדמס מכדורגל בשנת 1981, בגיל 33. ב-13 באוקטובר 1972 ערך אדמס את הופעת הבכורה שלו בנבחרת צרפת, בניצחון 0–1 על נבחרת ברית המועצות במסגרת מוקדמות מונדיאל 1974. בסך הכל הוא ערך 22 הופעות בנבחרת צרפת, כשהאחרונה בהן הייתה ב-1 בספטמבר 1976, במשחק ידידות נגד נבחרת דנמרק. במהלך תקופתו בנבחרת שיתף פעולה בהגנה עם מריוס טרזור. ב-17 במרץ 1982 נותח אדמס בשל פציעה בבית החולים אדואר הריוט שבליון. מכיוון שחלק גדול מצוות בית החולים היה בשביתה באותה תקופה, נעשו טעויות על-ידי הרופא המרדים והמתלמד שלו, שמאוחר יותר הודו כי "לא עמדו במשימה". כתוצאה מהטעויות, אדמס סבל מעווית סימפונות (אנ'), שהובילה לאי-ספיקת חמצן למוחו, ומאוחר יותר נכנס לתרדמת. באמצע שנות ה-90 של המאה ה-20 נגזרו על הרופא המרדים ועל המתלמד שלו עונשים של חודש מאסר על תנאי וקנס של 815 דולרים. אשתו המשיכה לטפל בצרכיו, וסירבה לשקול המתת חסד. ב-6 בספטמבר 2021 מת אדמס בנים בגיל 73, לאחר ששהה בתרדמת במשך 39 שנים. יממה לאחר מכן נערכה לכבודו דקת דומייה במשחק מוקדמות מונדיאל 2022 בין נבחרת צרפת לנבחרת פינלנד בליון. מדיה וקבצים בנושא ז'אן-פייר אדמס בוויקישיתוף ז'אן-פייר אדמס, באתר Transfermarkt ז'אן-פייר אדמס, באתר Soccerway ז'אן-פייר אדמס, באתר WorldFootball.net ז'אן-פייר אדמס, באתר National Football Teams ז'אן-פייר אדמס, באתר FootballDatabase.eu AU REVOIR, JEAN-PIERRE ADAMS באתר So Foot, ‏ 17 במרץ 2012 (בצרפתית) JEAN-PIERRE ADAMS באתר Skyrock, ‏ 22 בפברואר 2015 (בצרפתית) Jean-Pierre Adams nous a quittés באתר הרשמי של פריז סן-ז'רמן, 6 בספטמבר 2021 (בצרפתית) 1972, une année dans le siècle באתר Chroniques Bleues, ‏ 18 במאי 2012 (בצרפתית) Jean-Pierre Adams: Former France international dies after 39 years in coma באתר BBC, ‏ 6 בספטמבר 2021 (באנגלית) Jean-Pierre Adams, le roc noir, dans le coma depuis 33 ans באתר Ouest-France, ‏ 6 בינואר 2016 (בצרפתית) https://www.midilibre.fr/2012/03/26/bernadette-adams-je-vis-autrement-mais-je-vis,476643.php באתר Midi Libre, ‏ 26 במרץ 2012 (בצרפתית) L’Eurélienne Bernadette Adams vit au chevet de son mari footballeur, dans le coma depuis 30 ans באתר L'Écho Républicain, ‏ 20 באפריל 2012 (בצרפתית) Jean-Pierre Adams: The 39-year coma that didn't stop love באתר CNN, ‏ 6 בספטמבר 2021 (באנגלית) The sad story of Jean-Pierre Adams, the French soccer star who has been in coma for 37 years after botched surgery באתר Face2Face Africa, ‏ 1 באוקטובר 2019 (באנגלית) Jean-Pierre Adams est mort באתר ל'אקיפ, 6 בספטמבר 2021 (באנגלית) HOMMAGE À JEAN-PIERRE ADAMS באתר התאחדות הכדורגל הצרפתית, 7 בספטמבר 2021 (בצרפתית)
נובל ארוסטמיאן

נובל אדוארדוביץ' ארוסטמיאן (בארמנית: Նոբել ԱԱռուստամյան, ברוסית: Но́бель Эдуа́рдович Арустамя́н; נולד ב-7 באוקטובר 1987, באקו, אזרבייג'ן הסובייטית, ברית המועצות) הוא עיתונאי ספורט ופרשן רוסי. שימש כפרשן בערוצי הטלוויזיה NTV Plus ו־Match TV. הוא נולד ב-7 באוקטובר 1987 בבאקו שבאזרבייג'ן, אך הוא ארמני במוצאו. עד מהרה החלה תסיסה ברפובליקה ומשפחתו עברה להתגורר ברוסיה. כבר בשנים הראשונות הוא גילה תשוקה לכדורגל, שיחק בהנאה בקבוצת בית הספר. כנער, ארוסטמיאן רצה להפוך לכדורגלן מקצועי, אך בשל בעיות בריאות לא יכול היה להמשיך בקריירה. הדבר הרגיז את הצעיר, אך לא הרתיע את הרצון לספורט. הוא צפה בקפידה בשידורי המשחקים בהם השתתפו קבוצות רוסיות וזרות כאחד. כתוצאה מכך, פיתח את כישוריו כמבקר ופיתח גישה אנליטית לבחירת החומר והצגתו. לאחר שסיים את לימודיו בבית הספר, נובל היה לסטודנט בפקולטה לעיתונאות באוניברסיטה במוסקבה והחל לעשות את הצעדים הראשונים לקראת עבודה בטלוויזיה. ארוסטמיאן היה בן 18 כשהוזמן ל"רדיו ספורט". הנהלת תחנת הרדיו העריכה את הפוטנציאל של העיתונאי הצעיר ותוך מספר חודשים התקבל לעבודה כעובד קבוע. שם הייתה לו הזדמנות לצפות בעבודתם של פרשני ספורט פופולריים וללמוד מניסיונם. לאחר שעבד בתחנת הרדיו במשך שנה, המונה לתפקיד סמנכ"ל התחנה. במקביל לאחריותו העיקרית, כתב מאמרי סקירה מותאמים אישית לספורט. מאוחר יותר קיבל נובל הזמנה מערוץ הטלוויזיה NTV Plus לפרשן משחקים. אחר כך החל גם לראיין אתלטים פופולריים ומאמנים בולטים. בשנת 2016 הפך ארוסטמיאן לעובד בערוץ הטלוויזיה Match TV, שם הוא סיקר באופן קבוע את משחקי מוקדמות מונדיאל. במהלך שנות הקריירה שלו, נובל צבר מוניטין של גורם מכובד שיודע מראש אילו אירועים יתרחשו בעולם הכדורגל הרוסי. הדבר התאפשר הודות ליכולתו לרכוש קשרים. אפילו במהלך עבודתו ברדיו, הוא התקשר רבות עם אנשים, שינן ועיבד את המידע שהתקבל. עד מהרה, העיתונאי הצעיר החליט לפתוח דף טוויטר כדי לשתף את מנוייו בחדשות בלעדיות. הוא ניגש בהכנת כל פרסום באחריות, ומעדיף לקבל מידע ואישורו טרם פרסומו. כישרונו זכה להערכה ב־Match TV, שם הופקד עליו להנחות את התוכנית 'אינסיידים'. ביוני פרצה שערורייה על העובדה שלא אושר לו לדווח ממשחקי יורו 2020. וסילי אוטקין היה הראשון שדיווח על כך בערוץ הטלגרם. הסיבה שנשללה ממארוסטיאן האפשרות לפרשן את משחקי הטורניר הייתה האיסור לבקר בבאקו מטעם הוועדה המארגנת של אזרבייג'ן. על פי כללי אופ"א, אם אסור לעיתונאי להיכנס למדינה אחת לפחות המארחת אורחים ומשתתפי התחרות, לא ניתן לאשרו. אלחאן ממדוב, סגן נשיא התאחדות הכדורגל של אזרבייג'ן, הסביר את ההחלטה בכך שנובל ביקר בנגורנו-קרבאך ללא אישור הרשויות, שהפך לגורם לסכסוך הצבאי בין הארמנים לאזרים. אנשי ספורט רבים חלקו על כך ואמרו כי אין לבלבל בין פוליטיקה וספורט. בסוף אוגוסט 2021 הודיע נובל על החלטתו לעזוב את Match TV. הסיבה הייתה ראיון עם הכדורגלן פאבל מאמייב, שלדברי ארוסטמיאן התברר כעניין של "יחסי ציבור" ודאגה לחייו האישיים של מאמייב מאשר לספורט. השחקן רצה לנקות שמו לאחר פרשת מאסרו כמה שנים קודם. ארוסטמיאן גם הצהיר שמדיניות עריכה כזו של הערוץ סותרת את עקרונותיו, והוא נאלץ להתפטר. שימש כחבר ועדת האתיקה של התאחדות הכדורגל הרוסית. ביולי 2020 מונה לחבר בדירקטוריון מועדון הכדורגל פיוניק ירוואן. נובל ארוסטמיאן, ברשת החברתית אקס (טוויטר) נובל ארוסטמיאן, ברשת החברתית אינסטגרם נובל ארוסטמיאן, ברשת החברתית VK ביוגרפיה, באתר 24smi.org (ברוסית) פרופיל, באתר sports.ru פרופיל, באתר matchtv.ru ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עודד ניר

עודד ניר (מרקוספלד) (16 באפריל 1936 – 26 בינואר 2023) היה וטרינר, תת-אלוף בצה"ל ומומחה ישראלי ברפואה וטרינרית, זוכה פרס קפלן. שימש כרופא ראשי מטעם אגודת "החקלאית" ומנהל השירותים הווטרינריים במשרד החקלאות. ניר נולד בחיפה. התגייס לשירות סדיר בחטיבת הצנחנים לגדוד 890, במסגרתו השתתף בצניחה המבצעית בקרב המיתלה במהלך מלחמת סיני. ב-1963 סיים את לימודיו בבית הספר לרפואה וטרינרית באוניברסיטת ליברפול, אנגליה, והחל לעבוד כרופא שדה בגליל המערבי באגודה "החקלאית". ניר שימש כרופא קליני מטעמהּ למעלה מ-30 שנה ואף כיהן כרופא וטרינר הראשי של האגודה. ניר פיתח וייסד את תוכנית רפואת העדר המתקדמת, אשר החליפה את שיטת רפואת הפרה הבודדת שהונהגה עד אז בחקלאות הבקר בארץ. החידוש שהנהיג התבסס על איסוף נתונים של הרפתנים בשטח, הזנתם במסד נתונים אלקטרוני ולאחר מכן בתכנה לניהול העדר, דבר שאפשר ניתוח רב משתני באופן שגרתי בנתוני רפתות מסחריות. עד אז, נתוני בריאות ותחלואה של פרות לא היו זמינים, וניהול העדר התבצע על סמך הערכות פרטניות של וטרינרים. באותן שנים תכנן וניהל סדנאות בין-לאומיות להכשרת וטרינרים. במקביל לעבודתו החקלאית, מילא תפקידים שונים בצה"ל. בשירות מילואים הגיע לתפקיד מג"ד בדרגת סא"ל. ב-1977 מונה למפקד חטמ"ר 228 (צמח). ב-1978 מונה למפקד חטיבת אלכסנדרוני (820) ופעל בתפקיד זה במשך שנתיים. בהמשך מונה למפקד אוגדה 85, אוגדת מילואים מרחבית. סיים את שירותו במילואים בדרגת תת-אלוף. ב-1999 מונה למנהל השירותים הווטרינריים במשרד החקלאות ומילא תפקיד זה במשך כ-5 שנים. בתקופתו כמנהל השירותים התמודד עם מגפת הפרה המשוגעת שפגעה בבקר וגרמה להתפתחות מחלת קרויצפלד-יעקב באנשים צעירים. משבר נוסף עמו התמודד היה "משבר הדגים". מאז פרישתו לגמלאות ב-2004 שימש כיועץ לאגודה החקלאית ולחברת אפימילק. פרס האגודה הבריטית לאפידמיולוגיה ווטרינרית על פרסום אפידמיולוגי מצטיין בעיתונות הבריטית 1985 פרס קפלן מהמכון לפריון העבודה והייצור, 1994 מדיה וקבצים בנושא עודד ניר בוויקישיתוף What are Production Diseases, and How do We Manage Them?, "What are Production Diseases, and How do We Manage Them?" By Oded Nir Markusfeld", 2003 עודד ניר, באתר אפימילק ד"ר אריה גילאי, אתר הצנחנים משק הבקר והחלב מיכאל ואן סטרטן, מחלקת רפואת עדר ואפידימיולוגיה פיתוח מודל סימולציה סטוכסטי לאומדן נזק כלכלי ברפת החלב הישראלית Eliezer Aizinbud, D.V.M, Ph.D, THE PRACTICE OF BODY CONDITION SCORES OF DAIRY COWS IN ISRAEL, afimilk רונית ורדי, ‏המדינה משוגעת, הפרה לא, באתר גלובס, 13 ביוני 2002 ד"ר עודד ניר, סיום תפקידי כמנהל השירותים הווטרינריים יהודית יהב, חוזרים לדגים, באתר ynet, 22 בדצמבר 2003 עודד ניר, גיל כץ ולירון ראובני, חיזוי מוקדם של תחלובות שלמות בעזרת אפילאב Lecture giving by Dr. Oded Nir (Markusfeld), Youtube Demeter, Dairy and Beef
שמורת מג'רסה

שמורת מג'רסה (נקראת גם שמורת הבטיחה ושמורת בית ציידה) היא שמורת טבע מוכרזת בבקעת הבטיחה שברמת הגולן שהוכרזה ב-4 במאי 2021. שטח השמורה הוא כ-9,977.417 דונם. כמו כן, השמורה מייצגת רצף בתי גידול (בית גידול נחלי, בית גידול ביצתי, בית גידול לגוני ובית גידול אגמי). בין היונקים החיים בשמורה נמצאים: חזיר בר, תן זהוב, נמיה, לוטרה (נדירה מאוד), חתול ביצות, חתול בר, דרבן ונוטריה. ללגונות בשמורה חשיבות רבה לעופות, שכן זהו אזור דגירה חשוב למיני השלדג, בהם לבן החזה, הפרפור וכן השלדג הגמדי (דוגר נדיר בארץ). בית הגידול האגמי חשוב למיני ברווזים וצוללנאים כגון קורמורן גדול, קורמורן גמדי ומיני אנפות. בנוסף מצויים בהן לבניות, שחפיות ים, (מין שאוכלוסייה קטנה שלו דוגרת בארץ). מיני סבכיים כגון: קנית קטנה, קנית אפריקנית, צטיה, ושיחנית קטנה. סופית מצויה, טבלן מצויץ וטבלן גמדי. באזור הלגונות נעשה ניסיון להשיב לטבע את מין הדורס הנדיר, עיטם לבן-זנב, הניזון מדגים ואוכלוסייתו הדוגרת נעלמה מן הארץ בשנות ה-60 של המאה ה-20. פרטים ממנו כבר הושבו לטבע בשמורת החולה. בחודשי החורף והאביב מארגנים מרכז הצפרות של החברה להגנת הטבע, רשות הטבע והגנים וקיבוץ עין גב סיורים מיוחדים על גבי סירות. הסיורים מאפשרים מבט שונה וחווייתי ביותר על אלפי הקורמורנים, השחפים, הטבלנים הברווזים ועוד. מיני הדגים הנמצאים בדלתה של בקעת הבטיחה הם: אמנון הגליל, אמנון הירדן, אמנון מצוי, טברנון סימון כנרתי, טברנון לסתני, אמנונית יוסף, שפמנון מצוי, בינית וחפף ישראלי. עקב ריבוי בתי הגידול בשמורה קיימת בה גם צמחייה מגוונת. על גדות הנחלים גדלים ערבה מחודדת, הרדוף הנחלים, קנה מצוי, עבקנה, מילה סורית, גפן היין ופטל קדוש וצמחייה ביצתית, כגון פשטה שרועה, ארכובית צמירה, אגמית רבת שורשים, גומא צפוף וגומא פפירוס שבתי הגידול שלהם בארץ ספורים, וכן צמחים צפים המאפיינים נוף לגונות כגון: נהרונית צפה, ומדד זוחל, ומיני גדות, כמו נענע משובלת, שנית גדולה, שנית מתפתלת, ורבנה, פרעושית משלשלת ומיני ארכובית אחרים. שמורת מג'רסה, באתר רשות הטבע והגנים שמורת מג'רסה, באתר טבע ונופים בישראל משה גלעד, שמורת הבטיחה: ככה נראה אושר, באתר הארץ, 28 ביוני 2023 &catID=&articleId=2452 מהבטיחה שבצפון הכנרת לבניאס שבצפון הגולן], 4x4 אתר השטח הישראלי פרופ' משה גופן, מארג המזון בכנרת, מינהלת הכנרת יצחק גל, הפרוספקט של רשות הגנים המחולק בכניסה לאתר
הנס הולביין האב

הנס הולביין האב (בגרמנית: Hans Holbein der Ältere;‏ 1546 בקירוב – 1524) היה צייר גרמני, אביו של הנס הולביין. הנס הולביין האב נולד בעיר הקיסרית החופשית אאוגסבורג (כיום בגרמניה). תאריך לידתו איננו ידוע. שמו מופיע לראשונה ברשימת מיסים משנת 1494. עיקר יצירותיו באופיינות בצבעוניות עזה, ומשקפות את המעבר מסגנון ה"גותיקה בינלאומית" לסגנון הציור של הרנסאנס. בנוסף לעיסוקו המרכזי בציור, הולביין עסק גם בעיצוב חלונות ויטראז' וביצירת חיתוכי-עץ. שני בניו - הנס הולביין (1497 – 1543) ואמברוזיו הולביין (1494 בקירוב - 1519 בקירוב) היו ציירים אף הם. מדיה וקבצים בנושא הנס הולביין האב בוויקישיתוף הנס הולביין האב, באתר אנציקלופדיה בריטניקה (באנגלית) הנס הולביין האב, באתר MusicBrainz (באנגלית) הנס הולביין האב, באתר Discogs (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
ביזונש בקלה

ביזונש בקלה (Bezunesh Bekele, באמהרית: ብዙነሽ በቀለ; 25 ביוני 1990–1936) הייתה זמרת נשמה אתיופית שהייתה פופולרית בשנות השישים והשבעים של המאה העשרים. היא נולדה בשנת 1936. ביזונש כונתה "ארתה פרנקלין מאתיופיה" ו"הגברת הראשונה של אדיס". מעריציה כינו אותה "Bezuye". ביזונש הקליט שירים פופולריים בשנות ה -70 כמו ""Chenk Tibeb" ו"Ayasayegn chinkun". היא שרה בשפה האמהרית. היא שרה עם הזמר דובר שפת הגוראג' מחמוד אחמד. שניהם הופיעו עם "Imperial Body Guard Band" ועם "Dahlak Banb". היא מופיעה בהקלטה Ethiopian Groove - The Golden Seventies (1994, Buda Musique). הייתה נשואה למוחמד אידריס, נולדה להם בת בשם Befkurywa Nuru ההופעה האחרונה שלה הוקלטה בשנת 1990, שישה שבועות לפני מותה. ብዙነሽ በቀለ* = Bezunesh Bekele - 1983 (Cass, Album) Ayasegn Chinkun / Ferenj Ager Satihed (7", Single) Min Bedelkut Minew / Mehonu Asazenegn (7", Single) Aha Gedawo / Kal Kidan (7", Single) Yemisserek Bihon / Hilm Norual Leka (7", Single) Bezunesh Bekele And Gemetchu Itana* - Esse Menike / Keloto Yabale Shashi (7", Single) Yichenkegnal / Aiwetagnim Kefu (7") ביזונש בקלה, באתר MusicBrainz (באנגלית) ביזונש בקלה, באתר Discogs (באנגלית) ביזונש בקלה - חייה והמוזיקה שלה Bezunesh Bekele Songs, Albums, Reviews, Bio & More, AllMusic (באנגלית) Philip Briggs, Ethiopia, Bradt Travel Guides, 2015-10-22, ISBN 978-1-84162-922-3. (באנגלית) ብዙነሽ በቀለ [Bizunesh Bekele & Dahlak Band] – ምን እጥቼ, נבדק ב-2021-09-08 BEZUNESH BEKELE LAST SHOW IN LA 1990 6 WEEKS BEFORE SHE DIED FILMED BY VIDEO REMO PRODUCTIONS.avi, נבדק ב-2021-09-08